Päästeamet
pohja@rescue.ee  
 	
	26.02.2024 nr 3-2/3218 - 5	

	
Mäepealse tn 9 ja 2a kinnistute ning lähiala detailplaneering		

	
Mäepealse tn 9 ja 2a kinnistute ning lähiala detailplaneering (edaspidi detailplaneering) algatati Tallinna Linnavalitsuse 19.03.2008 korraldusega nr 472-k ja võeti vastu Tallinna Linnavalitsuse 30.06.2017 korraldusega nr 1076-k. Detailplaneering võeti vastu eesmärgil moodustada Mäepealse tn 9 kinnistust kaks elamumaa, üks ühiskondlike ehitiste maa, üks üldkasutatava maa, üks tootmismaa ja üks transpordimaa sihtotstarbega krunt ning määrata kruntidele ehitusõigus kolme kuni 8-korruselise korterelamu, ühe kuni 2-korruselise korterelamu, ühe kuni 2-korruselise lasteaiahoone ja alajaama ehitamiseks ning pargiala rajamiseks. Mäepealse tn 2a kinnistu sihtotstarve muudetakse transpordimaaks ja määratakse ehitusõigus parkla rajamiseks kavandatavate korterelamute teenindamiseks. Lisaks anti detailplaneeringus ala heakorrastuse, haljastuse, juurdepääsude, parkimise ja tehnovõrkudega varustamise lahendus.
Päästeamet on detailplaneeringu kooskõlastanud 18.03.2009.
Detailplaneering esitati Regionaal- ja Põllumajandusministeeriumile järelevalveks 28.12.2023. Järelevalve teostamisel teavitas Regionaal- ja Põllumajandusministeerium, et on vajalik korrata detailplaneeringu kooskõlastamist Päästeametiga.
Lähtuvalt eeltoodust esitame teile kooskõlastamiseks Mäepealse tn 9 ja 2a kinnistute ning lähiala detailplaneeringu.
Detailplaneeringu materjalid on saadaval Tallinna planeeringute registris: https://tpr.tallinn.ee/DetailPlanning/Details/DP028150#tab35 

Lugupidamisega	

	
	
(allkirjastatud digitaalselt)	
Kristi Grišakov	
detailplaneeringute teenistuse juht

Lisa:	seletuskiri, põhijoonis	

Koopia:	Osaühing SIRKEL & MALL; piret.pallase@sma.ee 	

Tiina Vest
6404266 tiina.vest@tallinnlv.ee